Diari Oficial de la Generalitat Valenciana


Sumari del DOGV 740, del 12-01-1988 (1988/810344)

ORDRE de 14 de setembre de 1987, de la Conselleria de Cultura, Educació i Ciència, per la qual es crea a Xàvia (Alacant) una Secció de Formació Professional.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/14/(1)/dof/vci/html**

### Dades del document

Número de DOGV
:   740

Data del DOGV
:   12-01-1988

Secció del DOGV
:   DISPOSICIONS GENERALS

Número del document
:   1988/810344


Data del document
:   14-09-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de setembre de 1987, de la Conselleria de Cultura, Educació i Ciència, per la qual es crea a Xàbia (Alacant) una Secció de Formació Professional.  
La demanda de llocs escolars en els ensenyaments de Formació Professional ha experimentat un marcat increment en la Comarca de la Marina Alta d'Alacant sense que puga ser atesa pels Centres de Formació Professional existents en la Comarca.  
Per tal d'atendre aquesta necessitat d?escolaritzar els alumnes que opten per aquest nivell educatiu, es considera convenient de crear una Secció de Formació Professional a la localitat de Xàbia (Alacant), dependent de l?Institut de Formació Professional de Denia (Alacant), segons que estableix el Decret 70/86, de 2 de juny, del Consell de la Generalitat Valenciana (DOGV núm. 396, de 25 de juny de 1986), pel qual es regulen les Seccions dependents d'Instituts de Formació Professional de la Comunitat Valenciana, desplegat per l?Ordre d?1 de juliol de 1986, de la Conselleria de Cultura, Educació i Ciència (DOGV núm. 417, de 18 d'agost).  
En atenció d'aquests motius, vists els informes tramesos per la Inspecció Educativa d'Alacant i segons que preveu el Reial Decret 2093/83, de 28 de juliol (BOE de 6 d'agost), sobre traspàs de funcions i serveis de l'Administració de l?Estat a la Comunitat Valenciana en matèria d?educació,  
ORDENE:  
Primer  
Es crea a la localitat de Xàbia (Alacant), amb efectes a partir del Curs Acadèmic 1987/88, una Secció de Formació Professional de Primer Grau, amb domicili al carrer de la Partida Freginal s/n, de Xàbia (Alacant), dependent de l'Institut de Formació Professional de Denia (Alacant), i amb una capacitat de 240 llocs escolars.  
Segon  
En la Secció de Formació Professional es cursaran els ensenyaments corresponents al Primer Grau en les Branques següents:  
- Sanitària, professió Auxiliar de Clínica.  
- Administrativa i Comercial, professió Secretariat  
Tercer  
Com a responsable de la Secció hi haurà un professor numerari amb categoria de Vice-director, que actuarà per delegació del Director de l?Institut de Formació Professional de Denia (Alacant), nomenat pel Director Territorial d'Educació d'Alacant en la forma reglamentària.  
Quart  
La Direcció General de Règim Econòmic i de Personal, i si s'escau, la Secretaria General, fixarà la dotació de personal docent, administratiu, subaltern i de neteja corresponent, i també del mobiliari i de l?equipament didàctic necessaris, i a tal efecte la Direcció dels Serveis Territorials d'Alacant haurà de formular la proposta oportuna i raonada que pertoque.  
Cinquè  
A la Direcció General de Centres i Promoció Educativa, li correspondrà de determinar i gestionar els crèdits necessaris per a la posada en funcionament i el manteniment de la Secció de Formació Professional que es crea per aquesta Ordre.  
DISPOSICIO FINAL  
Aquesta disposició entrarà en vigor el mateix dia de la publicació en el Diari Oficial de la Generalitat Valenciana, i tindrà efectes a partir del començament del Curs Acadèmic 1987/88.  
València, 14 de setembre de 1987.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI